**Likumprojekta "Veselības tūrisma attīstības veicināšanas likums" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts "Veselības tūrisma attīstības veicināšanas likums" izstrādāts, lai izpildītu Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai 135.2.apakšpunktā doto uzdevumu – izvērtēt un sagatavot nepieciešamās izmaiņas normatīvajā regulējumā, lai nodrošinātu veselības tūrisma attīstības iespējas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Medicīnas tūristiir ārvalstu pacienti, kuri ierodas Latvijā, lai saņemtu medicīnas pakalpojumus, rehabilitāciju, medicīniskās manipulācijas, operācijas vai profilaktiski uzlabotu veselību. Mūsdienu medicīnas iespējas, augstas kvalitātes tehniskais nodrošinājums un ārstu profesionālisms Latvijā tiek novērtēts, ko apstiprina stabils ārvalstu pacientu pieaugums mūsu valsts klīnikās, medicīnas un rehabilitācijas centros. Latvija ir pievilcīga ārvalstu pacientiem ne tikai ar moderno medicīnas pakalpojumu līmeni, bet arī ar salīdzinoši zemākām cenām un iespēju ātri pierakstīties pie speciālistiem un uz izmeklējumiem. 2009.gadā Latvija uzsāka mērķtiecīgu darbu ārvalstu pacientu piesaistīšanai no citām valstīm. Par iemeslu tam galvenokārt var minēt ekonomisko krīzi, kura skāra tautsaimniecību kopumā un arī medicīnas jomu. Privātās klīnikas, sadarbojoties ar valsts un pašvaldības iestādēm, nonāca pie kopēja viedokļa – nozares stabilitāti iespējams nodrošināt, piesaistot ārvalstus pacientus un uzsāka aktīvu rīcību šajā virzienā.[[1]](#footnote-1)Pārrobežu veselības aprūpes pakalpojumi ir viena no perspektīvākajām un strauji augošajām eksporta nozarēm Eiropā un citur pasaulē, un valstij, ņemot vērā veselības nozares ierobežotās finansiālās iespējas un iedzīvotāju pirktspēju, vajadzētu sniegt atbalstu veselības tūrisma attīstības veicināšanai, lai pakalpojumu sniedzēji varētu veiksmīgāk attīstīt savu darbību un sniegt ieguldījumu tautsaimniecības attīstībā. Pēc izvērtējuma veikšanas tika pieņemts lēmums, ka atbilstošākais valsts atbalsta veids būtu tiešo nodokļu atlaižu piemērošana ārstniecības iestādēm, kuras īstenos sākotnējo ieguldījumu projektus veselības tūrisma attīstībai.Ņemot vērā, ka veselības tūrists, uzturoties Latvijā, izmanto arī citus piedāvātos pakalpojumus – iepazīst kultūras dzīvi, ēd restorānos un uzturas viesnīcās – medicīnas tūrisma attīstīšanās pozitīvi ietekmēs ne tikai veselības nozari, bet gan Latvijas tautsaimniecību kopumā. Līdz ar to ir nepieciešams paredzēt valsts atbalsta pasākumus, kas varētu veicināt ieguldījumu veikšanu veselības tūrisma attīstībai.**Likumprojekta mērķis ir veicināt veselības tūrisma attīstību Latvijā, sniedzot valsts atbalstu ieguldījumu veikšanai.***Likuma I nodaļa „Vispārīgie noteikumi”*Tiek noteikts, ka valsts atbalstu sniedz tiešo nodokļu atlaižu veidā par ārstniecības iestāžu, kuru saimnieciskā darbība ietver kādu / kādus no šādiem saimnieciskās darbības veidiem (atbilstoši NACE klasifikācijas kodiem):1. NACE I55: Izmitināšana;
2. NACE Q86: Veselības aizsardzība;
3. NACE Q87.1: Aprūpes centru pakalpojumi;
4. NACE R93: Sporta nodarbības, izklaides un atpūtas darbība;
5. NACE S96.04: Fiziskās labsajūtas uzlabošanas pasākumi,

veiktajiem sākotnējiem ieguldījumiem.Valsts atbalsta pretendenti var būt ārstniecības iestādes, kuras ir reģistrētas ārstniecības iestāžu reģistrā un kuru plānotā sākotnējā ilgtermiņa ieguldījumu summa veselības tūrisma pakalpojumu attīstīšanai pārsniegs 200 000 euro. Ieguldījumu slieksnis 200 000 euro apmērā tika izvēlēts, tādēļ, ka par ieguldījumiem, kas plānoti mazākā apmērā var piemērot *de minimis* atbalstu[[2]](#footnote-2), jo atbalsts viena vienota uzņēmuma līmenī, kas nepārsniedz 200 000 euro trīs gadu periodā, neietekmē tirdzniecību starp dalībvalstīm un / vai neizkropļo konkurenci un tādēļ uz to neattiecas Līguma par Eiropas Savienības darbību 107.panta 1.punkts.Valsts atbalstu var saņemt arī uzņēmums, kurš nav ārstniecības iestāde, bet tā ieguldījumu projekta pieteikums paredzēts jaunas ārstniecības iestādes izveidei. Attiecīgi pēc ieguldījumu projekta īstenošanas pabeigšanas sešu mēnešu laikā tai ir jābūt reģistrētai ārstniecības iestāžu reģistrā kā ārstniecības iestādei.*Likuma II nodaļa „Tiešo nodokļu atlaižu piemērošanas nosacījumi”*Tiešo nodokļu atvieglojumu piemērošanas nosacījumi (pēc ieguldījumu projekta pieteikuma izvērtēšanas) tiek noteikti līgumā par ieguldījumu veikšanu, kas tiks noslēgts starp ārstniecības iestādi un Veselības inspekciju. Līgumu var noslēgt tikai par plānotiem ieguldījumu projektiem, nevis uzsāktiem ieguldījumu projektiem. Līgumā paredzētais ieguldījumu veikšanas termiņš nevar pārsniegt piecus gadus no līguma slēgšanas dienas. Līgums tiks lauzts, ja gada laikā pēc līguma noslēgšanas nav uzsākti darbi pie ieguldījumu projekta īstenošanas. Līgumus varēs slēgt līdz 2020.gada 30.decembrim (tātad ieguldījumu projektus varēs realizēt maksimums līdz 2025.gada 30.decembrim).Nekustamā īpašuma nodokļa atlaides par ārstniecības iestādei par tās īpašumā, tiesiskajā valdījumā esošo vai lietošanā piešķirto nekustamo īpašumu, kuru izmanto veselības tūrisma pakalpojumu sniegšanā, astoņdesmit procentu apmērā no aprēķinātās (bez citu atlaižu piemērošanas) nodokļa summas piemēro pašvaldības.Uzņēmuma ienākuma nodokļa atlaide tiek piemērota astoņdesmit procentu apmērā.Tiesības piemērot tiešo nodokļu atlaides tiek iegūtas ar to taksācijas periodu, kurā ir noslēgts līgums par ieguldījumu veikšanu. Nekustamā īpašuma nodokļa atlaidi var piemērot ar taksācijas periodu, kad uzsākta ieguldījumu projekta īstenošana. Uzņēmuma ienākuma nodokļa atlaidi piemēro ar taksācijas periodu, kurā ieguldījumu projekts ir pabeigts.Tiek noteikti ierobežojumi tiešo nodokļu atlaižu piemērošanai. Tiek noteiktu nosacījumi nodokļu atlaižu apvienošanai ar citu atbalstu sākotnējo ieguldījumu veikšanai un nodokļu atlaižu piemērošana lieliem ieguldījumu projektiem.Atbalsts atbilst Komisijas 2014.gada 17.jūnija regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, nosacījumiem. |
| 3. | Projekta izstrādē iesaistītās institūcijas | Likumprojekta un izrietošo Ministru kabineta noteikumu projekta sagatavošanai Veselības ministrija ar 2015.gada 18.decembra rīkojumu Nr.188 „Par medicīnas tūrisma un kurortoloģijas jomas attīstības darba grupas izveidošanu” izveidoja darba grupu (ar Veselības ministrijas 2016.gada 12.augusta rīkojumu Nr.100 „Par medicīnas tūrisma un kurortoloģijas jomas attīstības darba grupas izveidošanu” tika aktualizēts darba grupas sastāvs), kurā piedalījās pārstāvji no Veselības ministrijas, Ekonomikas ministrijas, Latvijas Tirdzniecības un rūpniecības kameras, Liepājas pilsētas domes, Jūrmalas pilsētas domes (viena no pārstāvēm ir Latvijas kūrortpilsētu asociācijas valdes priekšsēdētāja un Latvijas Veselības tūrisma klastera vadītāja), Ventspils tūrisma informācijas centra, Jelgavas novada pašvaldības. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ārstniecības iestādes, kuras ir reģistrētas ārstniecības iestāžu reģistrā un kuru plānotā sākotnējā ilgtermiņa ieguldījumu summa veselības tūrisma pakalpojumu attīstīšanai pārsniegs 200 000 euro. |
| 2. | Tiesiskā regulējuma ietekme uz tautsaimniecību un administratīvo slogu | Tā kā veselības tūrisma pakalpojumi ir viena no perspektīvākajām un strauji augošajām eksporta nozarēm Eiropā un citur pasaulē, kā arī ņemot vērā, ka veselības tūrists, uzturoties Latvijā, izmanto arī citus piedāvātos pakalpojumus – iepazīst kultūras dzīvi, ēd restorānos un uzturas viesnīcās – medicīnas tūrisma attīstīšanās pozitīvi ietekmēs ne tikai veselības nozari, bet gan tautsaimniecību kopumā. |
| 3. | Administratīvo izmaksu monetārs novērtējums | Likumprojekta īstenošanai papildus līdzekļi no valsts budžeta nav nepieciešami. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītājs** | **2016.gads** | **Turpmākie trīs gadi (*euro*)** |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| **2. Budžeta izdevumi:** |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| **3. Finansiālā ietekme:** |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | X |  |  |  |  |
| **5. Precizēta finansiālā ietekme:** | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojektam paredzama ietekme, ko šajā stadijā nav iespējams aprēķināt:* gan kā iespējamo valsts budžeta ieņēmumu nesaņemšana no atbilstošu ārstniecības iestāžu uzņēmuma ienākuma nodokļa un iespējamo pašvaldību budžeta ieņēmumu samazināšanās no nekustamā īpašuma nodokļa atlaides piemērošanas;
* gan kā iespējamo valsts budžeta ieņēmumu palielināšanās, ko radīs investīciju projektu realizācija – būvniecība un iekārtu iegāde, gan kā iespējamo pašvaldību budžeta ieņēmumu palielināšanos no papildus darba vietu izveidošanas un uzņēmējdarbības vides uzlabošanās.

Atbilstoši Latvijas kūrortpilsētu asociācijas valdes priekšsēdētājas sniegtajai informācijai tuvākajos gados plānots realizēt investīciju projektus veselības tūrisma attīstībai Rīgā (vairāk kā 36 milj.euro apmērā), Jūrmalā (vairāk kā 9 milj.euro apmērā), Liepājā (vēl nav pilnībā novērtētas izmaksas) un Ventspilī (vēl nav pilnībā novērtētas izmaksas). Plānoto investīciju projektu kopējās izmaksas šobrīd nav iespējams noteikt, jo vairāki investīciju projekti šobrīd ir izstrādes stadijā un līdz ar to plānotās investīcijas vēl nav zināmas.Likumprojektam būs arī netieša pozitīva ietekme uz Latvijas tautsaimniecību, jo veselības tūrists, uzturoties Latvijā, izmanto arī citus piedāvātos pakalpojumus – iepazīst kultūras dzīvi, ēd restorānos un uzturas viesnīcās, šo ietekmi šajā stadijā nav iespējams aprēķināt. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc likumprojekta pieņemšanas, atbilstoši tā 14.pantam, Ministru kabinetam būs jāizdod noteikumi, kuri noteiks:1) prasības ieguldījumu projekta pieteikuma iesniegšanai, ieguldījumu projekta pieteikuma vērtēšanai, līguma par ieguldījumu veikšanu slēgšanai un informācijas sniegšanai par ieguldījumu projekta īstenošanu un tiešo nodokļu atlaižu piemērošanu;2) kārtību, kādā ārstniecības iestāde sniedz pārskatus par tiešo nodokļu atlaižu piemērošanu par līgumā par ieguldījumu veikšanu paredzētajiem ieguldījumiem. |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts izstrādāts, ievērojot valsts atbalsta sniegšanas nosacījumus, kas ietverti Komisijas 2014.gada 17.jūnija regulā (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014), specifiski paredzot atbalsta sniegšanu saskaņā III.nodaļas 1.iedaļas „Reģionālais atbalsts” nosacījumiem. |
| 2. | Citas starptautiskās saistības | Projekts šo jomu neskar. |
| 3. | Cita informācija | Likumprojektā paredzētais atbalsts atbilst Komisijas regulas Nr.651/2014 nosacījumiem reģionālajam ieguldījumu atbalstam, jo likumprojekta ietvaros ir paredzēts atbalsts ne mazāk kā piecām saimnieciskās darbības nozarēm (NACE 2.red.statistiskās klasifikācijas klasēm). |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau norādīta arī V sadaļas 1.punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.651/2014 1.panta 2.punkta c) un d) apakšpunkts, 4.punkta a) un c) apakšpunkts | Likumprojekta 6.panta 1.punkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 1.panta 3.punkta e) apakšpunkts | Likumprojekta 4.panta trešā daļa, 5.pants | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 2.panta 20.punkts | Likumprojekta 13.panta trešā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 2.panta 29.punkts | Likumprojekta 1.panta otrās daļas 1.punkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 2.panta 30.punkts | Likumprojekta 1.panta otrās daļas 2.punkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 2.panta 49.punkts | Likumprojekta 1.panta otrās daļas 3.punkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 2.panta 50.punkts, 13.panta d) apakšpunkts | Likumprojekta 6.panta 2.punkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 2.panta 52.punkts | Likumprojekta 13.panta pirmā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 4.panta 1.punkta a) apakšpunkts | Likumprojekta 13.panta ceturtā, piektā un sestā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 5.panta 2.punkta d) apakšpunkts | Likumprojekta 7.panta otrā daļa, 10.panta ceturtā un piektā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 6.panta 2.punkts | Likumprojekta 7.panta pirmā un trešā daļa, 10.panta pirmā, otrā un trešā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 8.panta 3.punkts | Likumprojekta 12.pants | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 13.panta b) apakšpunkts, kopā ar Komisijas regulas Nr.651/2014 2.panta 46.punktu | Likumprojekta 5.panta pirmā daļa | Tiek ieviests pilnībā | Netiek ieviestas stingrākas prasības |
| Komisijas regulas 14.panta 4.punkta a) apakšpunkts | Likumprojekta 3.panta otrā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 14.panta 5.punkts | Likumprojekta 1.panta otrās daļas 3.punkta c) apakšpunkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 14.panta 6.punkts | Likumprojekta 1.panta otrās daļas 3.punta a) apakšpunkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 14.panta 7.punkts | Likumprojekta 1.panta otrās daļas 3.punkta d) apakšpunkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 14.panta 8.punkts | Likumprojekta 1.panta otrās daļas 3.punkta b) apakšpunkts | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 14.panta 12.punkts | Likumprojekta 11.panta pirmā un otrā daļa, 13.panta trešā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 14.panta 13.punkts | Likumprojekta 13.panta otrā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 14.panta 14.punkts | Likumprojekta 11.panta trešā daļa | Tiek ieviests pilnībā | Netiek ieviestas stingrākas prasības |
| Komisijas regulas Nr.651/2014 59.pants | Likumprojekta 7.panta sestā daļa | Tiek ieviests pilnībā | Netiek ieviestas stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Pēc likumprojekta un likumprojekta 14.panta 1.punktā minēto Ministru kabineta noteikumu pieņemšanas Veselības ministrija 20 darba dienu laikā nosūtīs kopsavilkuma informāciju Eiropas Komisijai. |
| Cita informācija | Atsevišķi nosacījumi, kas izvirzīti Komisijas regulā Nr.651/2014 nav iekļauti likumprojektā, bet tiks iestrādāti likumprojekta 14.panta 1.punktā minētajos Ministru kabineta noteikumos, kuri tiks sagatavoti pēc likumprojekta pieņemšanas.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Veselības ministrija ar 2015.gada 18.decembra rīkojumu Nr.188 „Par medicīnas tūrisma un kurortoloģijas jomas attīstības darba grupas izveidošanu” izveidoja darba grupu (ar Veselības ministrijas 2016.gada 12.augusta rīkojumu Nr.100 „Par medicīnas tūrisma un kurortoloģijas jomas attīstības darba grupas izveidošanu” tika aktualizēts darba grupas sastāvs), kurā piedalījās pārstāvji no Veselības ministrijas, Ekonomikas ministrijas, Latvijas Tirdzniecības un rūpniecības kameras, Liepājas pilsētas domes, Jūrmalas pilsētas domes (viena no pārstāvēm ir Latvijas kūrortpilsētu asociācijas valdes priekšsēdētāja un Latvijas Veselības tūrisma klastera vadītāja), Ventspils tūrisma informācijas centra, Jelgavas novada pašvaldības. |
| 2. | Sabiedrības līdzdalība projekta izstrādē | Atsauce uz iepriekšminēto darba grupu publicēta Veselības ministrijas mājaslapā. |
| 3. | Sabiedrības līdzdalības rezultāti | Iepriekšminētās darba grupas pārstāvji atbalsta likumprojekta virzību apstiprināšanai Saeimā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Veselības inspekcija, Valsts ieņēmumu dienests, pašvaldības, kuru teritorijā tiks realizēti sākotnējie ieguldījumi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde iesaistītajām institūcijām funkciju un uzdevumu apjomu nedaudz palielināsies, to izpilde tiks nodrošināta iestādēm piešķirto budžeta līdzekļu ietvaros. |
| 3. | Cita informācija | Nav. |

Veselības ministre Anda Čakša

Vīza: Valsts sekretārs Kārlis Ketners

I.Andersone, 67876187

inese.andersone@vm.gov.lv

1. http://eksports.liaa.gov.lv/informacija-par-medicinas-turismu-latvija [↑](#footnote-ref-1)
2. Ievērojot **Komisijas Regulas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam nosacījumus** [↑](#footnote-ref-2)